
Styremøte 31.03.2025  
 
Sak 12/25 Godkjenning av innkalling og sakliste. Ingen innvendinger

Sak 13/25 Gjennomgang av referat fra 13.2. Vi kommer inn på alle sakene fra forrige møte senere i referatet, så referatet gjennomgås ikke separat

Sak 14/25 Referatsaker
Møte i idrettskretsen 24.03. Pål ble utnevnt til delegat fra Trøndelag Idrettskrets under Idrettstinget. Fanesaker for idretten mot stortingsvalget; anlegg og inkludering
Møte idrettssoneråd. Arbeidspakke om bærekraftige idrettsanlegg
Møte med kommunen (Pål og Martin) representert ved Arild Høyem, Maria Myhr Haugnes og Gisle Almlid-Larsen, blant annet angående prosjektet om allidrett 
E-post fra Christian Oshaug ang tennishall på Røra. Oshaug ønsker med dette å holde Idrettsrådet orientert om utviklingen. Det er et sterkt ønske om at kommunene totalt sett kommer opp med NOK 3 mill som grunnlag for søknad om spillemidler. 
 
Sak 15/25 Ledermøte i Trøndelag idrettskrets
                  28. april - påmelding innen 15. april. Pål deltar i møtet

Sak 16/25 Ekstra innsats vår 2025
Formålet med tilskuddet er en ekstrainnsats for å bidra til at alle barn og ungdom mellom 6 og 19 år gis like muligheter til å delta i idrett uavhengig av hvor de bor og familienes sosioøkonomiske ressurser.
Midlene skal understøtte:
• idrettslagenes arbeid med å inkludere barn og ungdom mellom 6 og 19 år som faller utenfor på grunn av sosial ulikhet og sosioøkonomiske årsaker
• å holde foreldrebetalingen og aktiviteter som er kostnadsdrivende nede. Idrettslagene har handlingsrom til å bruke midlene slik de opplever er mest nyttig for å oppnå formålet. Retningslinjer for fordeling av midler
• Tilskuddsmidlene skal i sin helhet tilfalle og utbetales til idrettslagene. Disse midlene skal ikke nyttes til administrasjon av ordningen, eller til aktiviteter i regi av idrettsrådene eller idrettskretsene.
• Tilskudd fra ordningen skal ikke kunne danne grunnlag for fortjenestebaserte eierformer eller omdannes til fortjeneste for private eiere.
• Idrettsrådenes og idrettskretsenes vedtatte kriterier og fordeling skal være offentlige Fordelingen må gjennomføres av idrettsrådet senest 30. april 2025 NIF ber idrettsrådene om å gjøre fordelingen av tilskuddet senest 30. april 2025, men gjerne før.   
Vi skal antakelig tildele kr. 500 466,-. Til deling senest 30. april
Idrettsrådet legger fordelingsnøkkelen for LAM midler til grunn for fordelingen.  
 
Sak 17/25 Idrettspolitisk handlingsprogram
Idrettsrådet har sendt ut en forespørsel til idrettslagene med forslag til punkt som bør inngå i handlingsprogrammet. Kun ett svar fra lagene foreløpig. 
Pål har kommet godt i gang med forslag til handlingsprogram, dette ble også diskutert i et arbeidsmøte (Pål og Lars) i forrige uke. Foreløpig utkast presenteres i møtet. 
Pål sammenfatter et endelig utkast og sender dette til gjennomlesing i styret 

Sak 18/25 Medlemsmøte og årsmøte
Årsmøtet avholdes 24.april. Utkast til Idrettspolitisk handlingsprogram er klart i forkant av årsmøtet og behandles som egen sak. 
Pål spør Grete om Frivilligsentralen kan levere enkel mat. 

Sak 19/25 Kommunale aktivitets- og tiltaksmidler 2024 Glemt søknad fra Byafossen Il
Søknaden, pålydende 11.100,-  ble innvilget. 

Sak 20/25 Prosjekt allidrett
Martin presenterer prosjektet slik at alle er orientert om prosjektet. Sammendrag / fremdriftsplan vedlagt referatet. 22.mai arrangeres et møte i samarbeid med Trøndelag Idrettskrets der prosjektet presenteres for alle idrettslagene i Steinkjer. 

Sak 21/25 Framtidsfredag - program – deltakelse, 20. juni. 
Hvorfor ble vi som vi ble? Kirsten Ingjerd Verdal og Idrettspresident Zaineb Al-Samarai, ledes av Kjell Bjarne Helland
Kvinner i toppen, menn i bredden, Idrettspresident Zaineb Al-Samarai, Hege Hov Lomsdal, Jan Petter Saltvedt, Sindre Bergan, ledes av Anne Marit Dahl (sportsjournalist)
Verdenstopp fra intet, Sebastian Skjerve og trener Jan Kåre Skarland. Ledes av Svein Tore Hovd (?)
Det bestilles billetter til alle i styret. 

